Йөрәкләрдә “Сәләт” ялкыны

	Февраль урталарында Самараның «Алтын балык» балаларны сәламәтләндерү лагеренда Сәләт-Самара аланының кышкы сменасы узды. Анда «Яктылык» мәктәбенең 6 - 8нче сыйныфларында укучы 42 бала һәм Татарстан Республикасыннан килгән 4 сәлкеш ял иттеләр.	 Аланның программасы бик бай һәм кызыклы итеп төзелгән иде: көннең беренче яртысында сәлкешләр рус һәм инглиз телләре, тарих, биология, математика, физика, география фәннәре буенча белем алдылар. Ә төшке аштан соң программа әйдаманнар әзерләгән остаханәләрдән (татар теле, социология, актерлык осталыгы, вокал, видеомонтаж осталыгы, «Триллионер»), уеннардан, кичке күңелле чаралардан торды. Әйдаманнар Камилә Ярмиева,  Адель Хәйретдинов, Карина Цой, Инсаф Заһидуллин, Энҗе  Шакирова (алар барысы да Казаннан килгән) һәм Сабир Галимуллин (Самара) смена дәвамында «КВИЗ», «Comic-көн», «Әскәрия», «Rap/dance battle», «Икътисад көне», «Күмәк шәмчек» чаралары үткәрделәр. Самара ди-джее Илнур Бикколов кичәләрне музыка белән бизәп, һәркайсын үзенчәлекле һәм истә калырлык итеп үткәрергә ярдәм итте. 
	---	
Бердәмлек

	№ --- | 02.03.2018	


